Saint Bênard de Clairvaux

Bênard de Fontaine, abbé de Clairvaux, que nos counaît mieux sous le ménom de saint Bênard de Clairvaux, fut un mouène bourguignon qui naquit en 1090 à Fontaine-lès-Dijon et mourit le 20 d'aût de 1153 à l'abbaye de Clairvaux. 

I' fut un grand réformateu' de la vie r'ligieuse en sen temps, un directeu' de conschienche conséquent ; i' promeut bellement l'ord'e cistercien (de l'abbaye de Chîtiaux) et s'n estyle d'espiritualité, basèye su' la r'cherche de l'amou' de Jésus et la mortification la pus dure, eut un bel effet su' l'Église de sen temps.

Toute sa vie durant, Bênard fit moûtranche d'eune inchessante activité dans l'instruction de ses mouénots à Clairvaux, afin d'émouver et de faire veni' les foules, pou' rallier s'n ord'e d'ot la papauté et pou' mett'e su' pieds un dogme combatti' qui peût servi' à toute l'Église.

Catégorie:Saints
Catégorie:Saint pou' l'Église catholique